জাজৰিঃ নগাঁও জিলাৰ জাজৰিৰ সমীপৰ অফৈলাবড়ি নিবাসী শ্ৰীশ্ৰী দহঘৰীয়া আতা হালধিআটি সত্রৰ প্ৰয়াত সত্রাধিকাৰ ভোলানাথ মহন্তৰ সহধৰ্মিনী প্ৰয়াত গনশিল্পী খগেন মহন্তৰ মামীয়েক সৰুআইটি মহন্তই মঙলবাৰে পুৱা ৪ বজাত নিজা বাসভৱনত মৃত্যুক আকোৱালি লয়৷ বাৰ্ধক্যজনীত কাৰণত ১০৬ বছৰত ধৰ্মপ্ৰাণ মহিলাগৰাকীৰ মৃত্যু হয়৷ মৃত্যুৰ আগমুহূৰ্তলৈ বিভিন্ন অনুষ্ঠানৰ সৈতে জড়িত থকা বয়োজ্যেষ্ঠ মহিলাগৰাকীৰ মৃত্যুৰ খবৰ বিয়পি পৰাত গুনমুগ্ধৰে তেওৰ ঘৰ ভৰি পৰে৷ অফৈলাবড়িৰ বাসভৱনত অগনন গুনমুগ্ধই শোক প্ৰকাশ কৰি শেষ শ্ৰদ্ধা জ্ঞাপন কৰে।
১০৬ বছৰ বয়সত গনশিল্পী খগেন মহন্তৰ মামীয়েক সৰুআইটি মহন্তৰ মৃত্যু